ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
ΤΕΥΧΟΣ ΑΝAΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
Αρ. Φύλλου 44
18 Μαρτίου 2016
ΠΕΡΙΕΧΟΜΕΝΑ
ΑΠΟΦΑΣΕΙΣ
Άρση και επανεπιβολή απαλλοτρίωσης σε τμήμα του
ο. τ. 540, επί της οδού Τρώων στο Δήμο Περιστερίου ............................................................................................................
Αναγνώριση οδού ως προϋφιστάμενης του έτους
1923 ............................................................................................................
Τροποποίηση του εγκεκριμένου ρυμοτομικού σχεδίου οικισμού Γαρδικίου Δήμου Σουλίου Ν. Θεσπρω−
τίας, με τον διαχωρισμό του Ο.Τ.−41 σε δύο, στο
Ο.Τ.−41 με χρήση εκπαίδευση και στο Ο.Τ.−41Α με
χρήση αθλητισμός ........................................................................
ΑΠΟΦΑΣΕΙΣ
Αριθμ. 10658/713
(1)
Άρση και επανεπιβολή απαλλοτρίωσης σε τμήμα του
ο. τ. 540, επί της οδού Τρώων στο Δήμο Περιστερίου.
Η ΑΣΚΟΥΣΑ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1. Το Ν. 2503/1997 (Φ.Ε.Κ. 107/τ.Α΄) για τη «Διοίκηση,
Οργάνωση, Στελέχωση της Περιφέρειας κ.λπ.» και ειδικότερα το άρθρο 1 παρ. 2, όπως τροποποιήθηκε με το
άρθρο 56 του Ν. 4257/2014 (Φ.Ε.Κ. 93/τ.Α΄) για «Επείγουσες ρυθμίσεις αρμοδιότητας Υπουργείου Εσωτερικών»
και ισχύει.
2. Το άρθρο 28 του Ν. 4325/2015 (Φ.Ε.Κ. 47/τ.Α΄) για
τον «Εκδημοκρατισμό της Διοίκησης − Καταπολέμηση
Γραφειοκρατίας και Ηλεκτρονική Διακυβέρνηση. Αποκατάσταση αδικιών και άλλες διατάξεις».
3. Την πράξη 4 του Υπουργικού Συμβουλίου της
06.02.2015, με την οποία έγιναν αποδεκτές οι παραιτήσεις των Γενικών Γραμματέων των Αποκεντρωμένων
Διοικήσεων της χώρας.
4. Το άρθρο 280 του Ν. 3852/2010 (Φ.Ε.Κ. 87/τ.Α΄) για
τη «Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης».
5. Το Π.δ. με αριθμό 135/2010 για τον «Οργανισμό της
Αποκεντρωμένης Διοίκησης Αττικής».
6. Το άρθρο 31 παρ. 1 του Ν. 4067/2012 (Φ.Ε.Κ. 79/τ.Α΄)
για το «Νέο Οικοδομικό Κανονισμό».
7. Το άρθρο 32 του Ν. 4067/2012 (Φ.Ε.Κ. 79/τ.Α΄), όπως
αντικαταστάθηκε και ισχύει μετά το άρθρο 3 του
Ν. 4315/2014 (Φ.Ε.Κ. 269/τ.Α΄) για «Πράξεις εισφοράς σε
γη και χρήμα − ρυμοτομικές απαλλοτριώσεις».
8. Το άρθρο 20 παρ. 2.ε του Ν. 2508/1997, όπως τροποποιήθηκε και ισχύει μετά το άρθρο 11 παρ. 5 του
Ν. 3212/2003, το άρθρο 31 παρ. 2 του Ν. 4067/2012 και
το άρθρο 62 παρ. 2 του Ν. 4280/2014.
9. Τις μεταβατικές διατάξεις του άρθρου 6 παρ. 6 του
Ν. 4315/2014 (Φ.Ε.Κ. 269/τ.Α΄).
10. Την υπ’ αριθ. Φ39/1895/07.04.2015 απόφαση του
Γενικού Γραμματέα της Αποκεντρωμένης Διοίκησης
Αττικής για «Ανασυγκρότηση των Συμβουλίων Πολεοδομικών θεμάτων και Αμφισβητήσεων (ΣΥ.ΠΟ.Θ.Α.)
στην έδρα κάθε Περιφερειακής Ενότητας της Περιφέρειας Αττικής», όπως τροποποιήθηκε με την υπ’ αριθ.
Φ39/2209/04.05.2015 απόφαση του ιδίου.
11. Το από 08/20.01.1955 (Φ.Ε.Κ. 13Α) Β.δ., με το οποίο
εντάχθηκε σε ρυμοτομικό σχέδιο η ευρύτερη περιοχή
του ο. τ. 540 του Δήμου Περιστερίου.
12. Τη με αριθμό 5920/2010 απόφαση του Διοικητικού
Πρωτοδικείου Αθηνών, με την οποία ακυρώνεται η άρνηση της Διοίκησης να άρει τη ρυμοτομική απαλλοτρίωση
σε ιδιοκτησία του ο. τ. 540, επί της οδού Τρώων, στο
Δήμο Περιστερίου.
13. Τη με αριθμό 50/17.03.2011 απόφαση του Δημοτικού Συμβουλίου Περιστερίου, με την οποία κινήθηκε η
διαδικασία τη τροποποίησης του ρυμοτομικού σχεδίου
για την επανεπιβολή της απαλλοτρίωσης.
14. Τις παρακάτω ενστάσεις, που κατατέθηκαν κατά
την ανάρτηση της με αριθμό 50/17.03.2011 απόφασης
του Δημοτικού Συμβουλίου Περιστερίου:
i. η από 16.01.2012 (αρ. πρωτ. ΔΣΠ−ΠΟ 83/16.01.2012)
ένσταση Πατρικάκου Ελένης,
ii. η από 31.01.2012 (αρ. πρωτ. Γραφείο Δημάρχου
4014/31.01.2012) ένσταση Διαμαντοπούλου Χριστίνας
και Καγκελάρη Ακριβής,
iii. η από 09.02.2012 (αρ. πρωτ. ΔΣΠ−ΠΟ 313/09.02.2012)
ένσταση Δημοπούλου Μαρίνας,
15. Τη με αριθμό 255/25.10.2012 απόφαση του Δημοτικού
Συμβουλίου Περιστερίου, με την οποία γνωμοδότησε επί
των κατατεθεισών ενστάσεων.
16. Τη με αριθμό 295/26.11.2014 απόφαση του Δημοτικού
Συμβουλίου Περιστερίου, με την οποία επικαιροποιήθηκε
η με αριθμό 50/17.03.2011 απόφαση.
VARVARA ZACHARAKI
ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
17. Το με αριθ. πρωτ. Φ6893/2397/18.07.2014 έγγραφο,
με το οποίο η Διεύθυνση Περιβάλλοντος και Χωρικού
Σχεδιασμού της Αποκεντρωμένης Διοίκησης Αττικής
ζήτησε από το Δήμο Περιστερίου να προβεί σε συμπληρωματικές ενέργειες.
18. Το με αριθ. πρωτ. 100/16.01.2015 έγγραφο της Διεύθυνσης Υπηρεσίας Δόμησης του Δήμου Περιστερίου,
με το οποίο διαβιβάστηκαν συμπληρωματικά στοιχεία.
19. Την υπ’ αριθ. πρωτ. Φ6893/334/09.11.2015 εισήγηση
της Διεύθυνσης Περιβάλλοντος και Χωρικού Σχεδιασμού της Αποκεντρωμένης Διοίκησης Αττικής προς
το ΣΥ.ΠΟ.Θ.Α. Περιφερειακής Ενότητας Δυτικού Τομέα
Αθηνών.
20. Το με αριθμό 8 πρακτικό επί του 1ου θέματος της
8ης/30.11.2015 συνεδρίασης του ΣΥ.ΠΟ.Θ.Α Περιφερειακής Ενότητας Δυτικού Τομέα Αθηνών, με το οποίο
γνωμοδότησε υπέρ της άρσης και επανεπιβολής της
ρυμοτομικής απαλλοτρίωσης και επειδή
Α. Οι ενστάσεις που κατατέθηκαν εμπρόθεσμα, κατά
την ανάρτηση της με αριθμό 50/17.03.2011 απόφασης του
Δημοτικού Συμβουλίου Περιστερίου, εξετάσθηκαν και
κρίνονται σύμφωνα με το παρακάτω σκεπτικό:
i. H από 16.01.2012 (αρ. πρωτ. ΔΣΠ−ΠΟ 83/16.01.2012)
ένσταση Πατρικάκου Ελένης, αναφέρει ότι δεν επιθυμεί την εφαρμογή της υπ’ αριθ. 50/2011 απόφασης του
Δ.Σ., διότι μετά την ολοκλήρωση της διαδικασίας Πράξης Αναλογισμού, που θα ακολουθήσει, θα αδυνατεί
οικονομικά να εκπληρώσει τις υποχρεώσεις, που θα
προκύψουν.
Η παραπάνω ένσταση απορρίπτεται, διότι αναφέρεται σε ζήτημα εκτός του αντικειμένου της με αριθμό
50/17.03.2011 απόφασης του Δημοτικού Συμβουλίου Περιστερίου.
ii. Η από 31.01.2012 (αρ. πρωτ. Γραφείο Δημάρχου
4014/31.01.2012) ένσταση Διαμαντοπούλου Χριστίνας και
Καγκελάρη Ακριβής αναφέρει τα εξής:
α. Επιτρέπεται η μείωση της συνολικής επιφάνειας
κοινόχρηστων/κοινωφελών χώρων αν για αυτούς έχει
εκδοθεί δικαστική απόφαση.
β. Η εν λόγω απαλλοτρίωση δεν αποτελεί «σοβαρή
πολεοδομική ανάγκη» και δεν θα συντελέσει στην «βελτίωση όρων διαβίωσης και της ποιότητας της ζωής» των
κατοίκων της περιοχής. Επίσης ο Δήμος δεν είναι διατεθειμένος να καταβάλει την προσήκουσα αποζημίωση
και η αντικειμενική αξία των ακινήτων δεν είναι η ορθή.
Τέλος γίνεται μνεία στο με αρ. πρωτ, 23089/26.05.2008
διάγραμμα εφαρμογής που συντάχθηκε από υπάλληλο
του Δήμου και ότι σε αυτό εμφανίζεται ανακολουθία
σε σχέση με την εν λόγω απαλλοτρίωση.
γ. Δεν απορρέει ο θεμελιώδης κανόνας δίκαιης ισορροπίας μεταξύ ικανοποίησης του δημόσιου συμφέρο−
ντος και του σεβασμού δικαιώματος της ιδιοκτησίας
(αρχή αναλογικότητας) αφού ο Δήμος δεν έχει εξασφαλίσει τους αναγκαίους πόρους για την απαλλοτρίωση.
δ. Ως φερόμενες ιδιοκτήτριες δεν κλήθηκαν να παραστούν στις συνεδριάσεις της Επιτροπής Ποιότητας
Ζωής και του Δημοτικού Συμβουλίου.
ε. Οι φερόμενες ιδιοκτήτριες αναφέρουν ότι οι πράξεις του Δήμου αποδεικνύουν την καταχρηστικότητα
και την έλλειψη σεβασμού του ατόμου και της ιδιοκτησίας.
στ. Οι φερόμενες ιδιοκτήτριες παραθέτουν τεχνική
έκθεση − αυτοψία, στην οποία επαναλαμβάνονται οι
παραπάνω λόγοι ένστασης και επιπρόσθετα αναφέρεται ότι έχουν εκδοθεί παρανόμως οικοδομικές άδειες
παρακείμενων ακινήτων.
Η παραπάνω ένσταση απορρίπτεται, διότι η νομοθεσία επιτρέπει την επανεπιβολή απαλλοτρίωσης, ακόμα
και αν έχει εκδοθεί δικαστική απόφαση για άρση, σε
περίπτωση σοβαρής πολεοδομικής ανάγκης. Η εν λόγω
απαλλοτρίωση αποτελεί σοβαρή πολεοδομική ανάγκη
δεδομένου, ότι πρόκειται για το μοναδικό σημείο που το
πλάτος της οδού Τρώων μειώνεται από διπλής κατεύθυνσης με νησίδα σε μονής κατεύθυνσης χωρίς νησίδα.
Στη παρούσα φάση ο Δήμος υποχρεώνεται από την
νομοθεσία να εγγράψει στον προϋπολογισμό την προκύπτουσα από την αντικειμενική αξία πίστωση. Έτσι ο
Δήμος συμπεριέλαβε στον εγκεκριμένο προϋπολογισμό
2012 (κωδ. 40.7111.4015) την ανάλογη πίστωση, η οποία
μεταφέρθηκε και στον προϋπολογισμό του έτους 2015.
Όσον αφορά στο διάγραμμα εφαρμογής, σε αυτό αναφέρονται οι ισχύουσες οικοδομικές γραμμές. Ο Δήμος
σεβόμενος την αρχή αναλογικότητας και του δικαιώματος της ιδιοκτησίας, έχει προϋπολογίσει και συνυπο−
λογίσει τις απαιτούμενες δαπάνες αποζημίωσης. Όσον
αφορά στην πρόσκληση των φερόμενων ιδιοκτητριών
στις συνεδριάσεις του Δήμου, δεν αποτελεί υποχρέωση
του Δήμου η πρόσκληση των ενδιαφερομένων, αλλά η
επίδοση σε αυτούς των σχετικών αποφάσεων με την
δυνατότητα ένστασης.
iii. Η από 09.02.2012 (αρ. πρωτ. ΔΣΠ−ΠΟ 313/09.02.2012)
ένσταση Δημοπούλου Μαρίνας, επαναλαμβάνει τους
ισχυρισμούς της παραπάνω (ii) ένστασης Διαμαντοπούλου Χριστίνας και Καγκελάρη Ακριβής και ως εκ τού−
του απορρίπτεται για τους ίδιους προαναφερόμενους
λόγους.
Β. Διαπιστώνεται, ότι συντρέχουν οι προϋποθέσεις του
άρθρου 32 του N. 4067/2012, που τίθενται προκειμένου
να επανεπιβληθεί η ρυμοτομική απαλλοτρίωση. Ειδικότερα διαπιστώνεται: α. η ύπαρξη σοβαρής πολεοδομικής
ανάγκης για την διατήρηση της απαλλοτρίωσης, προκειμένου να αποφευχθεί η τοπική μείωση του πλάτους
της οδού Τρώων, που συμπεριλαμβάνεται στο Βασικό
Οδικό Δίκτυο της Αττικής και β. η δέσμευση στον προϋπολογισμό του Δήμου Περιστερίου της προσήκουσας
αποζημίωσης για την άμεση συντέλεση της απαλλοτρίωσης, αποφασίζουμε:
1. Σε εκτέλεση της με αριθ. 5920/2010 απόφασης του
Διοικητικού Πρωτοδικείου Αθηνών, αίρεται και επανεπιβάλλεται η ρυμοτομική απαλλοτρίωση, που είχε
επιβληθεί με το από 08/20.01.1955 (Φ.Ε.Κ. 13Α) Β. δ. σε
τμήμα της ιδιοκτησίας (2), το οποίο ρυμοτομείται για τη
διάνοιξη της οδού Τρώων, στο πρόσωπο του ο. τ. 540
του Δήμου Περιστερίου, όπως φαίνεται στο θεωρημένο
από τον Προϊστάμενο της Διεύθυνσης Περιβάλλοντος
και Χωρικού Σχεδιασμού διάγραμμα, το οποίο συνοδεύει
την παρούσα απόφαση.
2. Η ισχύς της παρούσας αρχίζει από τη δημοσίευσή
της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Νέο Ψυχικό, 2 Μαρτίου 2016
Η Ασκούσα καθήκοντα Γενικού Γραμματέα
Αποκεντρωμένης Διοίκησης
ΚΑΛΛΙΟΠΗ ΚΑΡΔΑΜΙΤΣΗ
ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
Αριθμ. 108711/2569/2014
(2)
Αναγνώριση οδού ως προϋφιστάμενης του έτους 1923.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τις διατάξεις του Ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης
− Πρόγραμμα Καλλικράτης» (ΦΕΚ 87/τ.Α/7−6−2010).
2. Το Π.δ. 139/2010 «Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου
(ΦΕΚ 232/τ.Α/27−12−2010)».
3. Τις διατάξεις του Ν. 2503/1997 (Φ.Ε.Κ. 107/τ.Α) «Διοίκηση, οργάνωση της Περιφέρειας, ρύθμιση θεμάτων για την
τοπική αυτοδιοίκηση και άλλες διατάξεις» (ΦΕΚ Α 107/1997).
4. Τις διατάξεις του Ν. 2647/22−10−1998 (Φ.Ε.Κ. 237/τ.Α)
«Μεταβίβαση αρμοδιοτήτων στις Περιφέρειες και την
Αυτοδιοίκηση και άλλες διατάξεις».
5. Τις διατάξεις του Ν.δ. 17−7−1923 (ΦΕΚ 228/τ.Α΄/16−81923) «Περί σχεδίων πόλεων κ.λπ.».
6. Τις διατάξεις του Ν. 2831/2000 «Τροποποίηση των
διατάξεων του Ν. 1577/1985 (Γενικός Οικοδομικός Κανονισμός) και άλλες πολεοδομικές διατάξεις» (ΦΕΚ 140/τ.Α)
7. Το Π.δ. 24−5−1985 (ΦΕΚ 270/τ.Δ΄) «Τροποποίηση των
όρων και περιορισμών δόμησης των γηπέδων των κειμένων εκτός των ρυμοτομικών σχεδίων των πόλεων...»
και ειδικότερα τις διατάξεις του άρθρου 1 παρ 1α.
8. Τις διατάξεις του Ν. 3212/2003 (Φ.Ε.Κ. 308/τ.Α) «Άδεια
δόμησης, πολεοδομικές και άλλες διατάξεις ...». και ειδικότερα τις διατάξεις του άρθρου 10 και άρθρου 23.
9. Τις διατάξεις του Ν. 3937/2011 (ΦΕΚ 60/τ.Α) και ειδικότερα στην παρ. 15 του άρθρου 20 αυτού.
10. Τα οριζόμενα της Εγκ. 5/29−1−2004 της Δ.Ο.Κ.Κ.
11. Τα οριζόμενα στο με αριθμ. 1256/1−3−2005 έγγραφο
του Υ.ΠΕ.ΧΩ.Δ.Ε..
12. Τα οριζόμενα στο με αριθμ. 46743/30−11−2006 έγγραφο του Υ.ΠΕ.ΧΩ.Δ.Ε.
13. Τα οριζόμενα στο με αριθμ. 49045/20−12−2005 έγγραφο του Υ.ΠΕ.ΧΩ.Δ.Ε.
14. Τα οριζόμενα της Εγκ. 6/21−6−2011 της Δ.Ο.Κ.Κ.
15. Τα οριζόμενα στην υπ’ αριθμ. 30031/940/27.12.2012
Απόφαση Γενικού Γραμματέα Αποκεντρωμένης Διοίκησης Πελοποννήσου Δυτικής Ελλάδας και Ιονίου για την
ανασυγκρότηση των Συμβουλίων Πολεοδομικών θεμάτων και αμφισβητήσεων (ΣΥ.ΠΟ.Θ.Α.) στην έδρα των
Περιφερειακών ενοτήτων Αρκαδίας και Μεσσηνίας, κατ’
εφαρμογή του άρθρου 30 του Ν. 4030/2011.
16. Την από 11/10/2013 αίτηση των Ανδρέα Μαυροειδή
του Δημητρίου, Αναστασίας Μαυροειδή του Ανδρέα,
Δημητρίου Μαυροειδή του Ανδρέα και Αικατερίνης συζύγου Γεωργίου Γεωργικού το γένος Ανδρέα Μαυρο−
ειδή, προς τη Διεύθυνση Περιβάλλοντος και Χωρικού
Σχεδιασμού Πελοποννήσου, για την αναγνώριση οδού,
ως προϋφιστάμενη του έτους 1923. (60497/2502/2013 Δ/
ΝΣΗ ΠΕ.ΧΩ.ΣΧ.ΠΕ.).
17. Την από Οκτώβριος 2013 τεχνική έκθεση της Πολιτικού Μηχανικού Ειρήνης Μουντανέα, που αφορά στην
περιγραφή και τεκμηρίωση της υπό εξέταση οδού ως
προϋφιστάμενης του έτους 1923.
18. Το απόσπασμα χάρτη Γ.Υ.Σ. σε κλίμακα 1:5000 (Οκτώβρης 2013), που υπογράφει η Πολιτικός Μηχανικός Ειρήνη
Μουντανέα, με αποτυπωμένη την υπό εξέταση προς αναγνώριση οδό (ερυθρό χρώμα) η οποία συνορεύει ανατολι−
κά της ιδιοκτησίας των ενδιαφερομένων, εκτός σχεδίου
πόλεως Καλαμάτας, περιοχή «ΜΠΙΛΙΝΕΣ», του Δήμου Καλαμάτας Π. Ε. Μεσσηνίας που ξεκινά από το σημείο Γ (με
συντεταγμένες Χ:334740 , Υ:4100826) και καταλήγει στο
σημείο Η (με συντεταγμένες Χ:335320, Υ:4101867), μήκους
περίπου 1.330 μ., ως οδό προϋφιστάμενη του έτους 1923.
19. Το τοπογραφικό διάγραμμα (Αύγουστος 2013), σε κλίμακα 1:500 της Πολιτικού Μηχανικού Ειρήνης Μουντανέα,
συνοδευόμενο από απόσπασμα ορθοφωτοχάρτη με σκαρίφημα εντοπισμού σε κλίμακα 1:5000, με αποτυπωμένη
την υπό εξέταση προς αναγνώριση οδό (ερυθρό χρώμα)
η οποία συνορεύει ανατολικά της ιδιοκτησίας των ενδιαφερομένων, εκτός σχεδίου πόλεως Καλαμάτας, περιοχή
«ΜΠΙΛΙΝΕΣ», του Δήμου Καλαμάτας Π. Ε. Μεσσηνίας που
ξεκινά από το σημείο Γ (με συντεταγμένες Χ:334740 ,
Υ:4100826) και καταλήγει στο σημείο Η (με συντεταγμένες
Χ:335320, Υ:4101867), μήκους περίπου 1.330 μ., ως οδό προϋφιστάμενη του έτους 1923 και φωτογραφική αποτύπωση.
20. Την αεροφωτογραφία Γ.Υ.Σ. (φωτοληψία 07−071939) της περιοχής υπό κλίμακα 1:5000 σε υποβληθέν
σχέδιο, με σημειωμένη την υπό εξέταση οδό και την
θέση του ελαιοπεριβόλου των ενδιαφερομένων.
21. Τα αριθμ.:
• 4.553/26−05−2006 συμβόλαιο πράξης αποδοχής
κληρονομιάς, συμβολαιογράφου Καλαμάτας Ευανθίας
Κορκολιάκου − Ηλιοπούλου, ιδιοκτησίας των ενδιαφερομένων.
• 17.736/31−07−1969 πωλητήριο συμβόλαιο, συμβολαιογράφου Καλαμάτας Παναγιώτου Γρηγορίου Πανταζό−
πουλου, ιδιοκτησίας Δήμου Καλαμάτας, (αρ. μεταγραφής 3292, τόμος 199), και το
• 40.316/15−12−1891 πωλητήριο συμβόλαιο, συμβολαιογράφου Καλαμάτας Βασιλείου Κοκκίνου (αρ. μεταγρα−
φής 12627, τόμος 7 της μερίδας 960 και τόμος 8 της
μερίδας 93).
22. Το γεγονός ότι σε όλους τους προσκομισθέντες
τίτλους ιδιοκτησίας, όπως μνημονεύονται παραπάνω με
χρονολογική σειρά, μνημονεύεται η υπό εξέταση οδός
στην εκτός σχεδίου πόλεως Καλαμάτας, περιοχή «ΜΠΙΛΙΝΕΣ» του Δήμου Καλαμάτας Π.Ε. Μεσσηνίας και ειδικό−
τερα στο αριθμ. 40.316/15−12−1891 πωλητήριο συμβόλαιο.
23. Την ομόφωνη, θετική ως η εισήγηση, γνωμοδότηση
του ΣΥ.ΠΟ.Θ.Α. Π. Ε. Μεσσηνίας, απόσπασμα πρακτικού
υπ’ αριθμ. 9/07−11−2014 θέμα 18° , όπως αυτό διαβιβάστηκε στην Υπηρεσία με το α.π. 97/18−11−2014 έγγραφο
(α.π. ΔΙ.ΠΕ.ΧΩ.ΣΧ. 108711/2569/02−12−2014), αποφασίζουμε:
Την αναγνώριση της οδού, στην εκτός σχεδίου πόλεως
Καλαμάτας περιοχή «ΜΠΙΛΙΝΕΣ» του Δήμου Καλαμάτας
Π.Ε. Μεσσηνίας που ξεκινά από το σημείο Γ (με συντεταγμένες Χ:334740, Υ:4100826), ακολουθώντας την
πορεία, ως αυτή απεικονίζεται με ερυθρό χρώμα στο
χάρτη της Γ.Υ.Σ. κλίμακας 1:5000, και καταλήγει στο
σημείο Η (με συντεταγμένες Χ:335320, Υ:4101876), ως
κοινόχρηστης προϋφιστάμενης του έτους 1923.
Από τις κανονιστικές διατάξεις αυτής της Απόφασης
δεν προκαλείται δαπάνη σε βάρος του κρατικού προϋπολογισμού και του προϋπολογισμού του οικείου Ο.Τ.Α.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή μαζί με το συνημμένο Διάγραμμα να
δημοσιευθεί στην Εφημερίδα της Κυβερνήσεως.
Τρίπολη, 29 Ιανουαρίου 2016
Ο Ασκών Καθήκοντα Γενικού Γραμματέα
Αποκεντρωμένης Διοίκησης
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ
ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
Αριθμ. 11064/296
(3)
Τροποποίηση του εγκεκριμένου ρυμοτομικού σχεδίου οικισμού Γαρδικίου Δήμου Σουλίου Ν. Θεσπρωτίας, με
τον διαχωρισμό του Ο.Τ.−41 σε δύο, στο Ο.Τ.−41 με χρήση εκπαίδευση και στο Ο.Τ.−41Α με χρήση αθλητισμός.
Ο ΠΕΡΙΦΕΡΕΙΑΡΧΗΣ ΗΠΕΙΡΟΥ
Έχοντας υπόψη:
1. Τις διατάξεις των Αρθ−152 (παρ. 1, παρ. 2, παρ. 6
και παρ. 10), Αρθ−154, Αρθ−160, Αρθ−161 (παρ. 1), Αρθ−248,
Αρθ−249 και Αρθ−250 του Κώδικα Βασικής Πολεοδομικής
Νομοθεσίας που κυρώθηκε με το Αρθ−1 του Π.δ./14−7−1999
(ΦΕΚ 580/τ.Δ/1999), όπως τα Αρθ−248, Αρθ−249 και Αρθ250 τροποποιήθηκαν με τα Αρθ−5, Αρθ−6 και Αρθ−7 αντί−
στοιχα, του Ν. 2831/2000 «Τροποποίηση των διατάξεων
του ΓΟΚ/85 "Γενικός Οικοδομικός Κανονισμός" και άλλες
πολεοδομικές διατάξεις» (ΦΕΚ 140/τ.Α/1987).
2. Τις διατάξεις του άρθρου 31 του Ν. 4067/2012 «Νέος
Οικοδομικός Κανονισμός» (ΦΕΚ 79/τ.Α/2012).
3. Τις διατάξεις των άρθρων 30 και 31 του Ν. 4030/2011
«Νέος τρόπος έκδοσης αδειών δόμησης, ελέγχου κατασκευών και λοιπές διατάξεις» (ΦΕΚ 249/τ.Α/2011).
4. Τις διατάξεις του Ν. 3852/2010 για τη «Νέα Αρχιτεκτονική της Αυτοδιοίκησης και της Αποκεντρωμέ−
νης Διοίκησης − Πρόγραμμα Καλλικράτης» (ΦΕΚ 87/
τ.Α/2010) και συγκεκριμένα το Αρθ.−186, παρ. ΣΤ, στοιχείο 39 αυτού.
5. Το Π.δ. 140/2010 (ΦΕΚ 233/τ.Α) «Οργανισμός της
Περιφέρειας Ηπείρου».
6. Την υπ’ αριθμ. 1718/26−7−2004 απόφαση Γενικού
Γραμματέα Περιφέρειας Ηπείρου (ΦΕΚ 728/τ.Δ/2004)
περί έγκρισης της Πολεοδομικής Μελέτης οικισμού
Γαρδικίου Δήμου Σουλίου (πρώην Δήμου Αχέροντα) Ν.
Θεσπρωτίας, όπως μεταγενέστερα τροποποιήθηκε και
ισχύει.
7. Τα κτηματογραφικά διαγράμματα της υπ’ αριθμ.
2/2008 πράξη εφαρμογής όπως αυτά διορθώθηκαν και
συμπληρώθηκαν μετά την επεξεργασία των δηλώσεων
ιδιοκτησίας.
8. Την υπ’ αριθμ. 1404/30.6.2009 απόφαση Νομάρχη
Θεσπρωτίας με την οποία κυρώθηκε η υπ’ αριθμ. 2/2008
π.ε. Γαρδικίου.
9. Την με αριθμ. 131/2013 απόφαση Δημοτικού Συμβουλίου Δήμου Σουλίου περί της έγκρισης της με αριθμ.
15/2013 απόφασης − εισήγησης της Επιτροπής Ποιότητας Ζωής, με την οποία γνωμοδότησε ομόφωνα θετικά
υπέρ της τροποποίησης του εγκεκριμένου ρ.σ. οικισμού
Γαρδικίου με τον διαχωρισμό του Ο.Τ.−41 σε δύο, στο
Ο.Τ.−41 με χρήση ΕΚΠΑΙΔΕΥΣΗ και στο Ο.Τ.−41Α με χρήση
ΑΘΛΗΤΙΣΜΟΣ.
10. Την υπ’ αριθμ. 107530/3452/10−11−2015 εισήγηση της
Διεύθυνσης Περιβάλλοντος και Χωρικού Σχεδιασμού Περιφέρειας Ηπείρου προς το ΣΥΠΟΘΑ Π.Ε. Θεσπρωτίας.
11. Το πρακτικό της 5ης Συνεδρίασης/08.12.2015 του
ΣΥΠΟΘΑ Π.Ε. Θεσπρωτίας (θέμα 3°/ΗΔ) σύμφωνα με το
οποίο γνωμοδοτεί ομόφωνα υπέρ της τροποποίησης.
12. Το γεγονός ότι η ως άνω τροποποίηση έχει σημειακό − εντοπισμένο χαρακτήρα με τον διαχωρισμό του
Ο.Τ.−41 σε δύο, στο Ο.Τ.−41 με χρήση ΕΚΠΑΙΔΕΥΣΗ και
στο Ο.Τ.−41Α με χρήση ΑΘΛΗΤΙΣΜΟΣ χωρίς να μεταβάλλεται το ισοζύγιο των κοινοχρήστων χώρων της περιο−
χής που δεν εμπίπτει σε ζώνη πεντακοσίων μέτρων από
την ακτή, σε παραδοσιακό οικισμό, σε τοπίο ιδιαιτέρου
φυσικού κάλλους, σε αρχαιολογικό χώρο, σε δάση και
δασικές εκτάσεις και σε περιοχές προστατευόμενες
βάσει διεθνών συνθηκών ή βάσει των Αρθ−18 και Αρθ−19
του Ν. 1650/1986 (ΦΕΚ 160/τ.Α/1986), όπως ισχύει.
13. Η ως άνω πρόταση τροποποίησης δεν αντίκειται
στις διατάξεις των Εγκ.−55/88, παρ.−4 και Εγκ.−18/2003,
παρ. VII, του ΥΠΕΚΑ, αφού αποβλέπει σε θεραπεία των
προβλημάτων που έχουν προκύψει από τις πράξεις της
διοίκησης.
14. Το γεγονός ότι με την έγκριση της ως άνω αναφερόμενης πολεοδομικής μελέτης, καθορίστηκαν οι χρή−
σεις γης στην περιοχή και προσδιορίσθηκε ο ΤΟΜΕΑΣ
V (κοινωφελών δραστηριοτήτων), εντός του οποίου βρίσκεται και το Ο.Τ.−41 ΕΚΠΑΙΔΕΥΣΗ, και με την προτει−
νόμενη τροποποίηση η οποία αφορά αποκλειστικά την
τροποποίηση του εγκεκριμένου ρυμοτομικού σχεδίου
οικισμού Γαρδικίου Δήμου Σουλίου Ν. Θεσπρωτίας, με
τον διαχωρισμό του Ο.Τ.−41 σε δύο, στο Ο.Τ.−41 με χρήση
ΕΚΠΑΙΔΕΥΣΗ και στο Ο.Τ.−41Α με χρήση ΑΘΛΗΤΙΣΜΟΣ,
αποφασίζουμε:
Την τροποποίηση του εγκεκριμένου ρυμοτομικού σχεδίου οικισμού Γαρδικίου Δήμου Σουλίου Ν. Θεσπρωτίας,
με τον διαχωρισμό του Ο.Τ.−41 σε δύο, στο Ο.Τ.−41 με
χρήση ΕΚΠΑΙΔΕΥΣΗ και στο Ο.Τ.−41Α με χρήση ΑΘΛΗΤΙΣΜΟΣ, όπως φαίνεται κατάλληλα χρωματισμένο, στο
θεωρημένο αρμοδίως από το Δήμο Ηγουμενίτσας συνημμένο σχέδιο κλίμακας 1:500.
Με τις κανονιστικές διατάξεις της Απόφασης αυτής
δεν προκαλείται δαπάνη σε βάρος του Δημοσίου ή του
οικείου Ο.Τ.Α.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 10 Φεβρουαρίου 2016
Ο Περιφερειάρχης
ΑΛΕΞΑΝΔΡΟΣ ΚΑΧΡΙΜΑΝΗΣ
ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ
ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * FAX 210 52 79 054
ΗΛΕΚΤΡΟΝΙΚΗ ΔΙΕΥΘΥΝΣΗ: http://www.et.gr  –  e-mail: webmaster.et@et.gr

[Source: 20161500044.pdf | Tokens: 19022]